
Ботулизм – адам ағзасына ботулин токсинінің түсуі нәтижесінде дамитын жіті тағамдық токсикоинфекция.Ботулин токсині адам ағзасына асқазан-ішек жолы арқылы тағам өнімдерімен түседі. Ботулизм қоздырғышының тұрақты мекен ету ортасы – топырақ. Ботулизм кезінде инфекцияның негізгі резервуары – жылы қанды жануарлар (негізінен шөпқоректілер), сирек жағдайда балықтар, шаянтәрізділер мен ұлулар. Олардың ішегінде Clostridium botulinum жиналып, нәжіспен қоршаған ортаға бөлінеді және сыртқы ортада споралық түрге ауысады. Көктемде өткен жылғы үй жағдайында дайындалған консервілерді ашқанда, ботулизм бактериясы өзін сыртқы түрімен де, иісімен де, дәмімен де білдірмеуі мүмкін. Консервідегі ботулизмнің ең елеулі белгісінің бірі – қақпақтың ісінуі. Егер қақпақтың ісінгенін байқасаңыз немесе қақпақты ашқан кезде күмәнді, өзіне тән иіс сезілсе, мұндай өнімді ойланбастан тастау қажет.
Үй жағдайында консерві дайындау кезінде:
өнімдерді және консервілеу кезінде пайдаланылатын барлық ыдыстарды мұқият жуу;
өнімдерді тиісті түрде термиялық өңдеу;
жатып қалған, көгерген немесе бұзылған өнімдерді консервілемеу;
дайын консервілерді қараңғы және салқын жерде, 4–15 °C температурада сақтау;
қақпағы ісінген консервілерді тағамға пайдаланбау;
консервіленетін өнімдерді алдын ала кемінде 20 минут қайнату;
үй жағдайында дайындалған консервілерді бөтен адамдардан немесе қолма-қол сатушылардан сатып алмау; консервілерді дайындау кезінде санитариялық-гигиеналық талаптарды қатаң сақтау қажет.
 	Өз денсаулығыңызды сақтаңыз! Күмәнді консервілерді пайдаланбаңыз!
Қоздырғыштың сипаттамасы
Ботулизм клостридияларының көбеюі және олардың токсин бөлуі үшін ең қолайлы жағдайлар – оттегінің болмауы (анаэробты орта) және 28–35 °C температура. Ботулотоксин қайнату кезінде оңай бұзылады, алайда тұздықтарда, консервілерде және әртүрлі дәмдеуіштерге бай тағам өнімдерінде жақсы сақталуы мүмкін. Бұл ретте ботулотоксиннің болуы өнімнің дәмін, иісін немесе сыртқы түрін өзгертпеуі мүмкін. Ботулотоксин – табиғаттағы ең күшті биологиялық улардың бірі.
Консервіленген өнімдерден ботулизммен улану кезінде отбасы мүшелерінің бір мезгілде зақымдану жағдайлары жиі кездеседі. Қазіргі уақытта үй жағдайында консервілеудің кең таралуына байланысты ботулизм жағдайларының туындау қаупі жоғары.
Ботулизмнің белгілері
Ботулизмнің бастапқы кезеңінде көру қабілетінің бұзылуы байқалуы мүмкін:
көздің бұлдырап көруі; көз алдында «шыбындардың» мельтешение етуі; көрудің анықтығы мен өткірлігінің төмендеуі; кейде алыстан көрмеу немесе көрудің бұзылуы; сөйлеудің бұзылуы;
сөздің анық айтылмауы («ауызда ботқа тұрғандай»); дауыстың мұрыннан шығуы; бет бұлшықеттерінің асимметриясы; мимиканың бұзылуы; жүрек соғу жиілігінің жоғарылауы.
Ботулизмнің инкубациялық кезеңі бірнеше сағаттан 10 тәулікке дейін созылуы мүмкін.
Ботулизмнің алғашқы белгілері пайда болған жағдайда дереу медициналық көмекке жүгіну қажет.
Ботулизмді емдеу
Ботулизмге күдік болған жағдайда науқасқа шұғыл медициналық көмек қажет. Ботулизмді емдеу медициналық ұйым жағдайында жүргізіледі. Ботулотоксинді бейтараптандыру үшін арнайы противоботулиндік сарысу қолданылады. Аурудың ауыр түрінде тыныс алу бұзылыстары дамуы мүмкін, сондықтан науқасты шұғыл түрде ауруханаға жатқызу қажет.
Ботулизмнің алдын алу
Герметикалық жабылған ыдыстағы үй жағдайында дайындалған консервілер адам үшін аса қауіпті, себебі үй жағдайында Clostridium botulinum спораларын толық жоюға кепілдік беретін жағдай жасау мүмкін емес.
Консервілерді пайдаланар алдында ашылған банкаларды токсинді бұзу мақсатында 100 °C температурада 30 минут бойы (қайнап тұрған суда) қыздыру ұсынылады.
Термиялық өңдеуге жатпайтын, бірақ ботулин токсинінің түзілуіне қолайлы орта болып табылатын тағам өнімдері – тұздалған және ысталған балық, май, шұжық өнімдері – 10 °C-тан жоғары емес температурада сақталуы тиіс.
Ботулизм – өмірге қауіп төндіретін ауыр ауру. Күмәнді және сапасы белгісіз үй консервілерін пайдаланбаңыз! Өз денсаулығыңызға жауапкершілікпен қараңыз!

